NaiveNeuron/SloPal huggingface dataset:
Martvoň, Anton, poslanec NR SR (2015-01-27):
Ďakujem pekne, pán predseda. Pán poslanec Poliačik, plne s vami súhlasím, s tou generačnou obmenou som toho názoru aj ja, že dávno v súdnictve je, nastal problém, že viacerí sudcovia nemajú záujem si už doštudovať veci alebo študovať nové veci a v podstate zostávajú v justícii mnohokrát už len zo zotrvačnosti, lebo v podstate je to predsa príjemné, niekde fungovať. Týmto sa vytvorí tlak na to, aby aj kvalita vzdelania a vedomostí sudcov stúpla, a jasne sa preukáže, že ten, kto si vie veci naštudovať a má záujem študovať a vzdelávať sa, tak ako to je aj pri iných povolaniach, ako je to napr. pri lekároch alebo pri pedagógoch, tak zostane v justícii, a ten, kto nebude mať záujem a nebude vedieť sa už dovzdelať, tak jednoducho odíde. Preto plne s vami súhlasím a taktiež to vítam.
Fecko, Martin, poslanec NR SR (2020-02-20):
Ďakujem pekne. Ja len krátko. Znova tu dochádza k vykrádaniu obsahu významu slov, ako si to politici vysvetľujú ku tomu skrátenému konaniu. Ďakujem.
P. Hrušovský, predseda NR SR: (2003-05-22):
Pán poslanec Vážny sa pýta: „Správa o kontrolnej činnosti NKÚ SR za rok 2002 poukazuje na nesprávne konania rezortov vlády SR v oblastiach rozpočtovej disciplíny, verejného obstarávania, daní a poplatkov, ktoré ochudobnili štátny rozpočet o desiatky miliónov Sk za jednotlivé rezorty. Výsledky zistení vyústili u kontrolovaných subjektov do neurčitých, nič neriešiacich opatrení. Prečo vláda SR nezavedie pravidlo „1 krát a dosť“, resp. ak vláda SR prísne nerieši túto oblasť, stotožňuje sa s chybným konaním rezortov?“ Nech sa páči, pán premiér.
Š. Kužma, poslanec: (2010-01-20):
A nemáte právo hovoriť o tom, že vám ten návrh nevyhovoval alebo nebol úplne dobrý, lebo vy so svojou väčšinou v parlamente v druhom čítaní ste ho mohli presne tak urobiť a urobili ste to v čase, keď skutočne kríza bola najväčšia, v čase, keď sme každé euro potrebovali na odstraňovanie nezamestnanosti, a nie teraz, keď pán Fico hovorí, že sme odretí, ale z krízy vyšli. Čiže priamo týmto priznávate, že ste urobili veľké hospodárske škody v najhoršej dobe pre túto krajinu, keď ľudia najviac potrebovali pomoc, a teraz si robíte už len politickú kampaň alebo klamete, že ku škodám skutočne dochádza. Lebo ak dochádza, tak potom ste ich urobili nesmierne tým, že ste odignorovali návrh len zato, že bol opozičný, nedovolili ste o ňom ani diskutovať, nedovolili ste ho ani upraviť tak, aby bol aj pre vás dobrý. Takže kto tu pácha škody, aké a v akom čase, v čase najväčšej hospodárskej krízy – a ste to vy.
Osuský, Peter, poslanec NR SR (2015-11-24):
Ďakujem pekne, pán predseda. Chcel by som požiadať, aby bolo opravené mojím omylom spôsobené hlasovanie k tlači 1748, kde pri prvom hlasovaní o spoločnej správe som sa zdržal hlasovania a uvítal by som, aby som bol označený za toho, kto hlasoval kladne.
Jurinová, Erika, podpredsedníčka NR SR (2014-06-11):
Ďakujem pekne. Na vaše vystúpenie chce reagovať faktickou poznámkou pán poslanec Chren. Uzatváram možnosť prihlásiť sa. Nech sa páči, máte slovo, pán poslanec.
Jarjabek, Dušan, poslanec NR SR (2010-08-06):
Ďakujem pekne, pán predsedajúci, za slovo. Ja by som sa chcel dotknúť tej časti prejavu pána poslanca Rafaja, v ktorej hovoril znovu o imunite a stáva sa to nejakým takým, no leitmotívom mnohých poslancov, ktorí prídu k tomu v úvodzovkách „kecpultu“ a zrazu všetci začne, vrátane mňa, ja som tiež hovoril o imunite, pochopiteľne, preto, lebo je to téma, ktorá v tejto spoločnosti rezonuje. Len ja si myslím, že už sa stáva pomaly a iste nedôstojné takýmto spôsobom o tej imunite hovoriť. Chápem aj to, že je to nesmierne chrumkavá téma, jednak pre nás poslancov, jednak pre novinárov. Mám taký dojem, že ak sa touto témou naozaj máme seriózne zaoberať a má z nej vyjsť aj nejaký seriózny výsledok, neostane nám nič iného, len sa dohovoriť, resp. povedzme po referende alebo nejako, keď teda bude na to čas, urobiť, povedzme pri ústavnoprávnom výbore komisiu právnikov preto, lebo myslím si, že tí sú tí, ktorí majú o tejto téme hlavne rozhodnúť a majú o nej hlavne teda rozprávať. Čiže pri ústavnoprávnom výbore utvoriť istú komisiu, ktorá by predložila nejaké svoje výsledky aj na základe nejakej analýzy, ako to je v iných štátoch Európy, tomuto parlamentu. A na základe toho by mala byť v parlamente rozprava, ktorá by určite prišla k nejakému serióznemu záveru, lebo opäť, toto sú všetko také výstrely do tmy. Všetci hovoríme o imunite a nie som si celkom istý, či všetci hovoríme o tom istom. Ďakujem za pozornosť.
Farkašovský, Karol, poslanec NR SR (2018-02-14):
Ďakujem pekne za reakcie všetkým kolegom. Potvrdili ste vlastne ten status quo, ktorý som spomínal v rozprave. Ešte mi napadá v tejto súvislosti jedna vec, že možno by bolo dobré posilniť právomoci Rady pre vysielanie a retransmisiu nielen v tej súvislosti a kontrole vlastníctva médií, ale aj kontrole obsahu, teda toho, čo médiá vysielajú. Myslím tým hlavne na určitú objektivitu, vyváženosť, nestrannosť a kvalitu informácie, lebo tam, si myslím, že dochádza k veľkým problémom, a tam začína tá dezinformovanosť verejnosti alebo šírenie rôznych hoaxov a poloprávd a podobne. A ešte len taká informácia, ktorú som zabudol povedať v rozprave. Hovoril som o diskusii na európskej úrovni. Chcem len podotknúť, že aj v Európskej únii existuje komisia, ktorá sa špeciálne venuje tejto problematike a jednotlivým častiam tejto problematiky, a dokonca Slovensko predsedá jednej z týchto komisií. Takže máme priame prepojenie aj na Brusel a určite je tam priestor aj z Európskej únie, aj cez ministerstvo kultúry, aj cez parlament rozvinúť širšiu diskusiu s cieľom, aby sme našli, čo najoptimálnejší model, ako to usporiadať a ako to vyriešiť. Vyriešiť asi ťažko, ale posunúť dopredu, tak by som to povedal mierne optimisticky. Ďakujem.
Pčolinský, Peter, podpredseda NR SR (2022-11-09):
Kľud. Páni poslanci, kľud! Pán minister požiadal o slovo. Nech sa páči, pán minister, môžte vystúpiť.
Danko, Andrej, predseda NR SR (2018-01-30):
Áno? (Reakcia poslanca.) Keď teda nechcete dvakrát vystupovať.
Sulík, Richard, predseda NR SR (2011-05-17):
Nie. Prerušujem rokovanie o tomto bode programu. Pokračujeme druhým čítaním o zákone z 5. apríla 2011, ktorým sa mení a dopĺňa zákon č. 253/1994 Z. z. o právnom postavení a platových pomeroch starostov obcí a primátorov miest. Zákon bol vrátený prezidentom na opakované prerokovanie Národnou radou. Materiál má tlač č. 330. Dávam slovo spoločnému spravodajcovi z výboru pre verejnú správu a regionálny rozvoj poslancovi Tomčovi a prosím, aby informoval Národnú radu o výsledkoch prerokovania vráteného zákona vo výboroch. Nech sa páči. (Rokovanie o zákone z 5. apríla 2011, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 330.)
Laurenčík, Milan, podpredseda NR SR (2022-03-30):
Pán poslanec Blcháč s faktickou poznámkou.
Podmanický, Ján, poslanec NR SR (2014-02-12):
Pán predseda, dajte, prosím, hlasovať o postúpení návrhu zákona do druhého čítania.
Pčolinský, Peter, podpredseda NR SR (2022-12-06):
Chcem len, pardon, chcem len upozorniť, že s faktickou poznámkou sa môžte prihlásiť počas vystúpenia. Po ukončení vystúpenia už by ste nemali, čiže... ale v pohode. Dobre. Ešte raz, vráťte čas pánovi poslancovi. Môžte začať.
Laššáková, Jana, podpredsedníčka NR SR (2014-02-05):
Pán spravodajca, chcete zaujať stanovisko? Nie, prerušujem rokovanie o tomto bode programu. V rokovaní pokračujeme prvým čítaním o návrhu poslancov Miroslava Kadúca a Daniela Lipšica na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má parlamentnú tlač 826, návrh na jeho pridelenie na prerokovanie výborom je v rozhodnutí č. 816. Nech sa páči, pán poslanec Kadúc, poprosím vás o odôvodnenie návrhu zákona. (Rokovanie o návrhu poslancov Národnej rady Slovenskej republiky Miroslava Kadúca a Daniela Lipšica na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 826.)
Glváč, Martin, podpredseda NR SR (2017-05-09):
S reakciou, pani poslankyňa Sárközy.
Figeľ, Ján, podpredseda NR SR (2013-06-28):
Dobre, ďakujem pekne. Dávam teraz slovo spravodajcovi, ktorého určil navrhnutý gestorský ústavnoprávny výbor, pánovi poslancovi Radoslavovi Procházkovi. Nech sa páči.
Jarjabek, Dušan, poslanec NR SR (2011-07-11):
Ďakujem pekne za slovo, pán predsedajúci. Pani poslankyňa, skutočne ste povedali na úvod veľmi správne vetu, že zamestnávateľ a zamestnanec by mali byť v rovnovážnom vzťahu, asi to by bolo to ideálne, zamestnávateľ nemôže byť ten, ktorý vydiera zamestnanca, a zamestnanec na druhej strane sa nemôže správať tak, aby vydieral zamestnávateľa. To je absolútna pravda, absolútny ideál, ku ktorému, pochopiteľne, by sa takýmto dokumentom malo nejakým spôsobom prísť. Avšak je neuveriteľne vidieť v tejto rozprave, kto je alebo kedysi bol len zamestnávateľ, pričom nikdy nebol na tej druhej strane zamestnanca. A mňa by naozaj zaujímalo, preto, lebo, hovorím to zo svojej skúsenosti, ja som bol aj zamestnanec, aj zamestnávateľ. A naozaj veľmi úprimne by som sa chcel spýtať: Vy ste boli aj niekedy zamestnancom alebo ste boli len zamestnávateľom? Ďakujem.
Glváč, Martin, podpredseda NR SR (2018-02-14):
Pán poslanec Kecskés.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 125 poslancov, za 72, proti 32, zdržalo sa 17, nehlasovali 4. Uvedený návrh sme schválili.
P. Paška, predseda NR SR: (2007-10-19):
(Hlasovanie.) 136 prítomných,  116 za, 19 sa zdržalo, 1 nehlasoval. Konštatujem, že sme pridelili návrh zákona výborom, určili lehoty na jeho prerokovanie. Teraz poprosím o slovo pána poslanca Pelegriniho, ktorý uvedie v prvom čítaní hlasovanie o návrhu poslancov Národnej rady Slovenskej republiky Jána Richtera, Tibora Glendu a Pavla Pavlisa na vydanie zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov (tlač 451). Nech sa páči.
Ďuriš Nicholsonová, Lucia, podpredsedníčka NR SR (2018-06-14):
Ďakujem pekne, pán spravodajca. Otváram rozpravu. Písomne sa prihlásili dvaja páni poslanci, pán poslanec Beblavý, pán poslanec Mihál, ale nevidím ani jedného z nich v rokovacej sále. Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa pán poslanec Jurzyca a pán poslanec Dostál. Pán poslanec Jurzyca, máte slovo.
Grendel, Gábor, podpredseda NR SR (2020-06-09):
Kolegyne, kolegovia, pokračujeme v prerušenej rozprave k návrhu poslancov Šeligu, Baránika, Dostála, Hajšelovej a Vetráka na vydanie zákona, ktorým sa mení a dopĺňa zákon č. 153/2001 o prokuratúre (tlač 108). V rozprave vystúpi pani poslankyňa Monika Péter, ktorej hneď dávam slovo, len poprosím kolegov, aby sa utíšili (zaznievanie gongu). Ďakujem pekne. Nech sa páči, pani poslankyňa, máte slovo. (Pokračovanie rokovania o návrhu poslancov Národnej rady Slovenskej republiky Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 108.)
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu tak, ako ho predniesol pán spoločný spravodajca. (Hlasovanie.) 141 prítomných, 79 za návrh, 62 sa zdržalo. Národná rada návrh schválila. Poprosím pána poslanca Hladkého, aby z poverenia výboru pre obranu a bezpečnosť Národnej rade predložil návrhy uznesení k prerokovávanému vládnemu návrhu zákona o poskytovaní dotácií v pôsobnosti Ministerstva vnútra Slovenskej republiky , ktorý prerokovávame ako tlač 91. Pán poslanec, nech sa páči.
Grendel, Gábor, podpredseda NR SR (2023-02-16):
S reakciou na faktické poznámky pán poslanec Kremský.
Kavecká, Monika, poslankyňa NR SR (2023-06-23):
Ďakujem. Pán poslanec Kuriak, ty si prečítal možnože ten list z Úradu pre dohľad nad zdravotnou starostlivosťou z toho teda vecného hľadiska. A možno si t urobil práve preto dobre, lebo mnohí poslanci ho evidentne nečítali. (Reakcia z pléna.) Alebo nedostali, alebo majú preplnené schránky, však vieme ako to je. Zahlcujú nás tu rôzni akože teda aktivisti niekým platení rôznymi všelijakými inými múdrosťami. Ale Úrad pre dohľad nad zdravotnou starostlivosťou sa vyjadril jasne, že je to v podstate nemorálne, že vlastne ubližujeme pacientovi. Napriek tomu nás naša pani kolegyňa, členka zdravotníckeho výboru, tímlíderka, odborníčka pre stranu SaS za... pre zdravotníctvo chce presvedčiť, že my všetci, všetci sme tí oklamaní a tí, čo nevieme,. a nevedomí a neskúsení my sme, my nevieme, ako to v tom zdravotníctve chodí, len ona jediná to vie. Ona jediná to vie, ona jediná má patent teda na to, ako zlepšiť toto zdravotníctvo. Napriek tomu, že ten Úrad pre dohľad nad zdravotnou starostlivosťou má práveže ten dohľad. Čiže ten mandát na to, aby povedal, kde tie peniaze majú ísť na tú zdravotnú, či sa tá zdravotná starostlivosť vykonáva správne, alebo nesprávne, ako sú použité tie finančné prostriedky. Ale nie, oni sú tí, ktorí nehovoria pravdu, alebo nehovoria exaktné údaje, nehovoria teda údaje o správnosti a nesprávnosti. Takže, Milan, vidíš, ani Úrad pre dohľad nad zdravotnou starostlivosťou nemá pravdu.
Dostál, Ondrej, poslanec NR SR (2024-01-10):
Pani poslankyňa Kolíková, no škoda, strašná škoda, že sa natiahlo tvoje vystúpenie o tie dve minúty, mohol tu ešte byť pán predseda Národnej rady Pellegrini a po tom, čo si ho ty vyzývala, aby už teda neodkladal to bezodkladné vyhlásenie voľby kandidáta na sudcu Ústavného súdu, keďže miesto sa uvoľnilo, tak ja som sa chcel teda pripojiť k tvojej výzve a chcel som teda pánovi predsedovi Národnej rady aj touto formou pripomenúť, že spôsob, akým pristupuje k tomu voľnému miestu na Ústavnom súde, ktoré sa uvoľnilo 1. októbra, a pán predseda Národnej rady je predsedom Národnej rady od 25. októbra a podľa zákona mal povinnosť bezodkladne vyhlásiť voľbu kandidáta na miesto Ústavného súdu a nespravil to doteraz napriek tomu, že zjavne si už uvedomuje, že má túto povinnosť a že nemôže to odkladať donekonečna. Tak nespravil to teraz, mohol to spraviť dnes, mohol to spraviť zajtra, mohol to spraviť pozajtra, on to spraví až budúci týždeň. Tvrdí, že sa pred tým musí stretnúť alebo stretne s predsedom Ústavného súdu, ale na to opäť nie je žiadny, žiadny dôvod, tam nemajú čo spolu riešiť, jediné, čo je potrebné, aby predseda Národnej rady vydal rozhodnutie, ktoré je pár riadkov, kde bude konštatovať, že sa uvoľnilo miesto alebo zanikla funkcia sudcovi a vyhlasuje voľby.
R. Rafaj, poslanec: (2007-07-03):
K pánovi Szigetimu, ktorý spochybňoval poriadok na vysokých školách, resp. hovoril o tom, či s rektormi to robiť posilnením ich právomocí. No tak spočítajte, si koľko máme verejných aj súkromných vysokých škôl a s kým môžete lepšie komunikovať alebo kto je ten reprezentant tej danej školy pri tom množstve. A vyjde vám proste jednoduchá odpoveď. Chcem odpovedať aj na tie spochybnenia, či sa niekto zamestná alebo nezamestná vo verejnom záujme. Veď ja som ešte v jednej faktickej poznámke hovoril, že 35 % ľudí nám v súčasnosti študuje, pretože sú to policajti, pracovníci na úradoch práce alebo ľudia inde, kde si musia jednoducho dorábať tieto vzdelania. Takže tu sa hovorí o tomto. Pán poslanec Devínsky, ja som nehovoril o analýze vysokoškolského zákona, ale o analýze stavu vysokého školstva na Slovensku. Napr., ešte odpoviem, niektoré profesie, teda aprobácie na matematicko-fyzikálnej fakulte sú už dopredu, keď tak môžem povedať, vypredané pre zahraničné firmy. Čiže nič nebráni týmto firmám zabarterovať si študenta takouto zmluvou. Ale určite to nie sú také zmluvy, aké existujú teraz. To vás môžem ubezpečiť. Ani sme to nemali vôbec na mysli. Ďakujem.
Sulík, Richard, predseda NR SR (2011-09-14):
No, pán Galko, aj vy máte len dve minúty. Predpokladám, že nebude všeobecný súhlas, aby ste mohli dokončiť vaše reakcie. Čiže ďalší rečník v poradí je pán poslanec Raši, nech sa páči.
Bugár, Béla, podpredseda NR SR (2011-09-14):
Páni poslanci, môžte sa prihlásiť do faktických, aj tak vás tam už je 14 alebo koľko, takže nech sa páči. (Reakcia rečníka.) Nie, nie, nie. Reagovali. Pán poslanec Zajac, na teba reagovali, takže, keď chcú, môžu vo faktických. Nech sa páči, môžeš pokračovať.
Kuciaňová, Magdaléna, poslankyňa NR SR (2019-11-27):
Hlasovali sme o všetkých pozmeňujúcich návrhoch zo spoločnej správy. Teraz prejdeme k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslankyne Irén Sárközy.
Fecko, Martin, poslanec NR SR (2015-02-06):
Ďakujem pekne. Ďakujem pekne, páni kolegovia, za vašu reakciu. Pán Přidal, nie som závislý na Matovičovi, vôbec nie som závislý na Matovičovi, to vám hovorím otvorene. Vôbec nebudem, keď sa rozhodnem, že nepôjdem na kandidátku, nepôjdem, keď pôjdem, pôjdem, viete ako. (Reakcia z pléna.) Nie on rozhodne, nie on rozhodne. Vy chodíte na naše kluby, či my chodíme na naše kluby? Pán kolega, kľud. Takže berte takto, že v pohode, v pohode. Pán Hrušovský, ja nehovorím, že všetko je zlé, ale potom to dajme en bloc, ani komunál, ani VÚC-ka nezávislí. (Reakcia z pléna.) Pán kolega, hovorím ešte raz. Zablokujme aj tam, aby nemohli kandidovať, iba cez politické strany a je to vybavené. A či to nazveme, že sme nezávislí kandidáti ako hnutie alebo sme obyčajní nezávislí, je to stále momentálne podľa nášho poriadku iba cez stranu. O to tu ide. Iba cez tú stranu. Iba cez tú stranu. (Reakcia z pléna.) A tu stranu sme, nie, to je hnutie, my sme založili hnutie. To znamená, berte tak, že je to o hnutí našom a momentálne chceme iba rovnoprávnosť, ako je to pri iných nezávislých kandidátoch, keď môžu kandidovať. Nič viacej, nič menej, pán kolega. (Reakcia z pléna.) Áno, v hnutí máme štyroch členov a títo fungujú a, div sa svete, ľudia im dali aj hlas. Div sa svete. Ale nemôže rozhodnúť predseda strany. Musia o tom rozhodnúť ľudia, kto tam bude na tejto kandidátke. A ľudia nech rozhodujú. Ďakujem pekne, páni kolegovia. (Reakcie z pléna.)
Bugár, Béla, podpredseda NR SR (2016-09-23):
Pán poslanec ako spravodajca, nech sa páči, máte slovo.
M. Kotian, poslanec: (2008-04-10):
Takže podstata veci je i v tom, hovorím to z toho hypotetického hľadiska, keby aj tento návrh neprešiel v Národnej rade, už sme pokročili omnoho ďalej. Už teraz hovoria medzi sebou výrobcovia, spracovatelia, obchodníci o tom, že majú záujem, aby sa prijal  etický kódex v obchodných vzťahoch. Aj toto je určitý pokrok. Dá sa povedať, že títo partneri aj na zasadnutiach, ktoré boli uskutočnené na pôde výboru pre pôdohospodárstvo a životné prostredie, ako aj na pôde výboru pre hospodárstvo deklarovali záujem, aby sa do konca roka &dohodli, že tento etický kódex v obchodných vzťahoch chcú uzavrieť. To je veľký pokrok. Ale v každom prípade vzťahy, ktoré momentálne sú v tejto oblasti, musia byť týmto zákonom napravené. Ďakujem.
Glváč, Martin, podpredseda NR SR (2017-02-01):
Ďakujem. Ďalšia v rozprave je pani poslankyňa Gaborčáková.
Érsek, Árpád, poslanec NR SR (2015-10-01):
Ďakujem za slovo. Chcem sa poďakovať pánovi Kuffovi, že vystúpil k tomuto a podporí tento zákon. Zákon, len úpravu. V konečnom dôsledku treba vedieť, že aj tie tabule rôznofarebné, čiže sú nápisy, ktoré sú čiernobiele, to sú väčšinového národa a modrobiele sú menšinového národa. Aj v tom je rozdiel, takže ďakujem, že podporíte tento pozmeňovací návrh. Ďakujem pekne. Dodatok.
Kollár, Boris, predseda NR SR (2023-03-28):
Prosím, prezentujme sa hlasujeme. (Hlasovanie.) Prítomných 138, za 91, proti 1, 40 sa zdržalo, 6 nehlasovali. Uvedený návrh sme schválili.
Simon, Zsolt, poslanec NR SR (2013-10-18):
Ďakujem pekne, Lojzo. Ja by som to len povedal, že vtedy, keď ako minister som chcel, aby sa to zmenilo, a som rád, že teda v 2013 sa to už potom definitívne zjavilo aj v nariadení Rady, že sa, to je zrušené a platí to len na zvieratá, ktoré idú v rámci hraníc aj v rámci Európskej únie. To znamená, že to, čo ide do Maďarska, do Čiech, to musí byť začipované, a ten zbytok nemusí byť začipovaný. Takže pokiaľ to ide do tejto polohy, som tomu rád a podporím aj v tomto znení, ale mohlo by to byť aj v znení tohto nariadenia a to by bolo úplne čistejšie. A samozrejme, bolo to v kompetencii ministerstva, aby od 12. júna, respektíve od 28. 6., odkedy sa nariadenie zverejnilo v Úradnom vestníku, aby na to reagovalo, ale keď nie, tak aspoň vládni poslanci, v tomto musím povedať, že kvitujem iniciatívu pána Záhumenského. Ďakujem.
Šebová, Zuzana, poslankyňa NR SR (2019-09-25):
Pán predsedajúci, prosím, prosím vás, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Hrušovský, Pavol, podpredseda NR SR (2010-12-14):
Vyhlasujem rozpravu o tomto bode programu za skončenú. (Reakcia spravodajcu.) Nie, môžete sa, pán poslanec, prihlásiť, ale až potom, keď prejaví záujem pán navrhovateľ, tento tak urobil, takže musíte poslúchať a čakať trpezlivo. Nech sa páči, pán navrhovateľ.
Pavlovičová, Svetlana, poslankyňa NR SR (2012-10-16):
Pán predseda, dajte, prosím, hlasovať o návrhu zákona ako o celku v znení schválených pripomienok s odporúčaním gestorského výboru prerokovaný zákon schváliť.
Petrík, Simona, poslankyňa NR SR (2023-12-14):
Ďakujem pekne. Tina, tiež ti chcem poďakovať za tvoj veľmi trefný príspevok, konkrétne som rada, že si sa zmienila aj o nedostatku miest v škôlkach, čo je téma, ktorej sa aj ja naozaj až príliš dlho venujem, by som povedala. Celá táto republika sa tejto téme príliš dlho venuje a táto téma zaťažuje najmä konkrétne presne tie rodiny a tie deti, ktoré si spomínala už vyše snáď aj pätnásť rokov. Každá jedna vláda sľubuje, že vyrieši nedostatok miest v škôlkach, a každý rok tu máme tento istý problém, naozaj každý jeden rok, ja si dovolím zacitovať z vyhodnotení Inštitútu pre vzdelávaciu politiku, ktorý vytvoril, ktorý vytvoril vlastne index dostupnosti materských škôl za rok 2022, a z toto vyhodnotenie ukázalo, že v každej druhej obci v Banskobystrickom kraji nie je materská škola, v Prešovskom kraji nie je materská škola v 39 % obcí. Ďalšie výsledky ukazujú na to, že takmer polovica zamietnutých žiadostí dokopy celých za celé Slovensko o miesto v materskej škole bola v Bratislavskom kraji, čo bolo vyše 9 520 žiadostí. Dostupnosť materských škôl môže do roku 2030 výrazne ovplyvniť demografia, o tom sa tiež veľa rozprávame. Podľa prognózy majú mať niektoré okresy Bratislavy až o tretinu menej žiakov do roku 2030, zatiaľ čo napríklad v Rožňave, naopak, má počet detí narásť o 28 % a v Sabinove o 19 %. Čo to znamená? Že budovanie nových škôlok nie je riešením. Toto nie je jediné riešenie. Žiaľ, aj plán obnovy hovorí len o budovaní nových miest v škôlkach. Toto nie je riešenie, pretože o pár rokov sa budú musieť meniť na domovy dôchodcov napríklad. Takže riešením sú adresné, adresná finančná podpora do výšky účelovo vynaložených nákladov pre rodičov a ich deti. Ďakujem.
Laurenčík, Milan, podpredseda NR SR (2020-09-23):
Pán poslanec Peter Pčolinský.
Gyimesi, Juraj, poslanec NR SR (2020-09-29):
Pán predsedajúci, ďalej dajte, prosím, hlasovať o mojom podanom pozmeňujúcom a doplňujúcom návrhu týkajúcom sa Závodiska, štátneho podniku.
I. Štefanec, poslanec: (2007-10-18):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda  Národnej rady posúdil  uvedený   návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie 14., teda dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona v § 67 a v § 68 zákona Národnej rady o rokovacom poriadku Národnej rady, ako i náležitostí určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
Viskupič, Jozef, poslanec NR SR (2013-06-20):
Ďakujem. Pán profesor, ja som rozmýšľal, že z akej strany uchopíte túto tému, a preto som aj čakal s prihlásením do rozpravy. Tým, že si naznačil historické súvislosti, možno pri, prijímanie, familiárny názov dohody Faro alebo dohovoru, myslím si, že to bolo dostatočne vyčerpávajúce na to, čoho sa tento dokument týka. Ale zároveň v závere si spomínal presné otázky, ktoré napadajú aj mňa, a to je, do akej miery dohovor sa prejaví, keďže tiež predpokladám 150, alebo teda celkovú a vysokú podporu tejto snahe, do akej miery sa prejaví v štátnom rozpočte, do akej miery sa prejaví v implementačných a realizačných plánoch, aby naozaj niekedy až neakceptovateľná miera barbarstva k nášmu kultúrnemu dedičstvu, ktoré nemusí mať celkom na svedomí vždy iba ministerstvo, ale možno exekutíva ako celok a možno iné zainteresované stránky, ktoré by mohli mať v miere ochrany a v miere absolútneho postoja a realizačných fáz dohovorov, ktoré sme aj v tejto oblasti pristúpili, sa v spoločnosti nejakým spôsobom odrazila. Takže rovnako ako ty sa budem pýtať ministerstva naďalej, či sa prejaví v štátnom rozpočte táto snaha, aby sa vôbec kultúra a kultúrne dedičstvo dostalo z polohy Popolušky, a možno aj rešpektujúc záväzok, ktorý má strana SMER v miere kultúry, aby vyššie financovanie sa prejavilo aj v rezorte kultúry. Síce v dobe konsolid... (Prerušenie vystúpenia časomerom.)
Poliačik, Martin, poslanec NR SR (2012-07-26):
Ďakujem, pani predsedajúca. Vážený pán predseda, pán spravodajca, kolegovia, kolegyne, hostia, pri tom, ako hladko prechádza tento návrh rokovaním Národnej rady Slovenskej republiky, možno zabúdame, ako veľmi ťažko sme sa k nemu dopracovali. Koľkokrát už v tomto zbore bol, koľkokrát neprešiel. Nechcem opakovať slová môjho predrečníka pána Lipšica. Pre mnohých obyvateľov pripadalo takmer nemožné, aby sa vôbec niekedy jednak priestupková, ale aj trestnoprávna imunita v tomto parlamente zrušila. A chcem spraviť teda iba jednu vec a pripomenúť, že naozaj sme svedkami práve dnes ráno historickej chvíle. Napriek tomu, že to v tejto rokovacej sále tak nevyzerá, a môžeme sa pozerať každý aj do svojich vlastných radov a možno aj do radov svojich politických oponentov. Práve teraz sa deje niečo, čo mnohí ľudia na Slovensku nepredpokladali, že by mohlo byť možné. A ja som veľmi rád, že ak niečo aspoň vzišlo z tých masových protestov proti tomu, ako sa robí politika na Slovensku, ktoré sme mali možnosť vidieť pred voľbami v roku 2012, tak je to dostatočný tlak na to, aby priestupková imunita a trestnoprávna imunita sa stali časťou minulosti a histórie. Veľmi rád by som veril tomu, že sa dočkáme toho, aby zrušenie imunity platilo pre všetkých rovnako. To znamená, aby ani sudcovia neboli postavení nad úroveň bežných občanov, ale to je otázka na ďalší vývoj justície v tomto štáte. Pre tentokrát to maximum, čo asi môžeme urobiť, je odobrať privilégiá samým sebe. Už sme to raz urobili a priestupková imunita už nie je a ja budem veľmi rád, keď hlasovaním všetci prítomní potvrdíme, že tu trestnoprávnu nepotrebujeme tiež. Ďakujem veľmi pekne.
Laššáková, Jana, podpredsedníčka NR SR (2012-05-03):
Na vystúpenie pani poslankyni Žitňanskej za poslanecký klub SDKÚ – DS sa prihlásili s faktickými poznámkami dva, štyri, šiesti páni poslanci, končím možnosť prihlásiť sa s faktickými poznámkami. Nech sa páči, pán poslanec Jarjabek.
Zmajkovičová, Renáta, podpredsedníčka NR SR (2013-06-26):
Pán poslanec Hraško.
P. Hrušovský, predseda NR SR: (2004-05-27):
(Hlasovanie.) 123 prítomných, 120 za, 3 sa zdržali. Návrh zákona sme schválili. Teraz prosím pána poslanca Miššíka, ktorého poveril gestorský výbor, aby bol spravodajcom pri prerokúvaní návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Pán poslanec Miššík.
Laššáková, Jana, podpredsedníčka NR SR (2014-02-05):
Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Áno. Nech sa páči, máte slovo.
Přidal, Alojz, poslanec NR SR (2010-11-03):
Žigu. Žigu, o tom, že nebude pokračovať v rokovaní.
Bagačka, Michal, poslanec NR SR (2018-11-27):
Keďže sme hlasovali o pripomienkach prezidenta Slovenskej republiky a mám splnomocnenie gestorského výboru, sme v treťom čítaní , otvorte, prosím, rozpravu.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 136 prítomných, 136 za. Konštatujem, že sme tento návrh zákona schválili. Keďže sme vyčerpali všetky body na hlasovanie, vyhlasujem päťminútovú prestávku, aby sme mohli potom pokračovať ďalej v rozprave o prerušenom bode. Zároveň chcem informovať všetkých členov poslaneckého grémia, že zajtra o jedenástej pre hlasovaním zvolávam poslanecké grémium. (Prestávka.)
M. Hort, podpredseda NR SR: (2008-10-24):
návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 812). Prosím teraz poslankyňu pani Kláru Sárközy, aby zaujala miesto určené pre navrhovateľov, a spravodajcu z výboru pre sociálne veci a bývanie pána poslanca Zoltána Horvátha, aby zaujal miesto určené pre spravodajcov. Do rozpravy sú ešte ústne prihlásení poslanci pán Pavol Frešo a pani Jana Vaľová. Dám teraz slovo pánovi poslancovi Pavlovi Frešovi a pripraví sa Jana Vaľová. Nech sa páči.
Blanár, Juraj, podpredseda NR SR (2021-02-04):
Pán poslanec Herák, nech sa páči.
Zmajkovičová, Renáta, podpredsedníčka NR SR (2014-02-07):
Ďakujem pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja poslanci, traja. Uzatváram možnosť prihlásiť sa do rozpravy ústne. Pán poslanec Gábor Gál posledný. Traja poslanci. Pán poslanec Huba, nech sa páči.
Laššáková, Jana, podpredsedníčka NR SR (2012-09-25):
Pán poslanec Hudacký, nech sa páči.
Sulík, Richard, predseda NR SR (2011-06-17):
Zvolávam poslanecké grémium. (Povedané so smiechom.) Ďakujem vám, pán Paška. Takže bude teraz prestávka preto, lebo bude poslanecké grémium. Nech sa páči. (Prestávka.)
Ďuriš Nicholsonová, Lucia, podpredsedníčka NR SR (2017-04-06):
S reakciou na faktické poznámky, pán poslanec Muňko.
J. Zvonár, poslanec: (2007-06-20):
Budeme hlasovať o prvom pozmeňujúcom návrhu pani poslankyne Muškovej.
Bugár, Béla, podpredseda NR SR (2017-03-21):
Pán poslanec Poliačik, nech sa páči, môžte reagovať.
Náhlik, Peter, poslanec NR SR (2015-12-09):
Pán predseda, hlasovali sme o pripomienkach. Sme v treťom čítaní. Otvorte, prosím, rozpravu.
Laššáková, Jana, podpredsedníčka NR SR (2014-12-03):
Ale už je skoro 13 minút, čo ste chceli (povedané so smiechom), takže ja som vás nechala, že 13 minút.
Bugár, Béla, podpredseda NR SR (2017-12-12):
Pani spravodajkyňa, chcete zaujať stanovisko? Nie, ďakujem. Prerušujem rokovanie o tomto bode programu. A, vážené panie poslankyne a páni poslanci, tak ako sme sa dohodli o 16.00 hod. pristúpime k prerokovaniu tých troch tajných volieb, to znamená, že najprv sme mali rokovať to sú body 78, 79 a 80. Najprv je to návrh na voľbu člena Rady pre vysielanie a retransmisiu (tlač 742). Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím poslanca z výboru pre kultúru a médiá pána poslanca Senka, aby návrh uviedol a podal správu o výsledku rokovania vo výbore, nech sa páči. (Rokovanie o návrhu na voľbu člena Rady pre vysielanie a retransmisiu , tlač 742.)
Kollár, Boris, predseda NR SR (2023-03-22):
Prezentujme sa a hlasujeme. (Reakcia spravodajcu: „Nechce mi tu zobrať kartu." ) Komu nejde? (Reakcie z pléna.) Choďte si na miesto si to dať. (Reakcie z pléna.) Dobre, dobre, dobre, púšťam. (Hlasovanie.) Prítomných 135 poslancov, za 67, proti 6, zdržalo sa 61 (nehlasoval 1, pozn. red.). Pán poslanec, mali ste? (Reakcia z pléna.) Ale to nepomôže. Neschválené. Konštatujem, že Národná rada sa uzniesla, že nebude, nebude pokračovať v rokovaní o návrhu zákona . Pán poslanec, som vám hovoril, dajte si to na miesto. (Ruch v sále.) Teraz vyhlasujem tri minúty prestávku. Kto chce opustiť sálu, nech opustí, budeme ďalej pokračovať v rokovaní Národnej rady. (Prestávka.)
Sabolová, Mária, poslankyňa NR SR (2011-02-08):
Ďakujem pekne. Pripomínam členom výboru pre pôdohospodárstvo a životné prostredie, rokovanie výboru po hlasovaní, čiže asi tiež o 12.10 hodine, k dvom petíciám. Ďakujem pekne.
Laššáková, Jana, podpredsedníčka NR SR (2015-05-14):
Pán minister, čas uplynul, čas, ktorý bol určený na hodinu otázok, uplynul. Verím, že si toto vydiskutujte na výbore alebo na inom fóre. Končím tento bod programu. Zároveň prosím členov vlády, aby zotrvali v rokovacej sále, keďže nasledujú písomné odpovede na interpelácie a interpelácie. Vážené panie poslankyne, páni poslanci, nasledujú body písomné odpovede na interpelácie a interpelácie. Predseda vlády pán Robert Fico sa písomne z rokovania o týchto bodoch programu ospravedlnil, svojím zastupovaním poveril podpredsedu vlády a ministra vnútra Roberta Kaliňáka, ktorého prosím, aby oznámil, kto z členov vlády bude zastupovať neprítomných členov vlády. Nech sa páči, pán podpredseda vlády, uveďte, kto bude z členov vlády zastupovať neprítomných členov vlády v bode písomné odpovede na interpelácie a interpelácie. Nech sa páči. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 1469.)
K. Tóthová, poslankyňa: (2005-03-15):
No, s tým preukazovaním už boli určité historické skúsenosti. Napríklad pri privatizácii v zákone bola povinnosť preukázať existenciu finančných zdrojov na privatizáciu. To bola tiež určitá  povinnosť preukazovacia, ale čo som aj v tlači akosi vytýkala, je časová neobmedzenosť dozadu. Čiže určitá daná povinnosť, ktorú môžem plniť jedine s minulosťou, teda určitá retroaktivita.  Keby sa snáď  hovorilo o určitej primeranosti, čo je voľnejšie posúdenie, ale žiadať preukázať pôvod presne finančných prostriedkov je niekedy nemožné. Predáte nejakú hodnotnú historickú alebo starožitnú vec, no, kde nájdem to starožitníctvo, kde nájdem tú knihu, kde môžem preukázať, že k takému predaju došlo. Nemala som a nevedela som, že si mám určité účty a príjmy ponechať. Áno. Čiže je to určitým spôsobom možnosť, prosím, pán kolega, cez daňové priznania je možné spraviť určitú kontrolu, ale tam musia byť dané povinnosti príslušným orgánom štátu, aby silno spolupracovali a aby som ja mala možnosť doplniť alebo vyvrátiť, ale nie vždy...
J. Brocka, poslanec: (2006-12-12):
Pán predseda, vy nie ste obhajcom chudoby, vy máte iba reči o sociálnom štáte. Vidieť to nielen z návrhu štátneho rozpočtu, ale vidieť to najmä z toho, čo robíte. Čo robí táto vládna koalícia, z toho vidieť, čo je vašou prioritou. Vašou prioritou sú mecenáši vašich strán a zbohatlíci, príp. vaše dcéry a nádejní zaťovia. Stačí sa pozrieť na vašich nominantov či v Transpetrole alebo v Trnavskej teplárenskej. Pán predseda, toto je váš sociálny štát, hrabať pre seba.
Glváč, Martin, podpredseda NR SR (2018-01-30):
S reakciou, nech sa páči, pán poslanec Pčolinský.
D. Lipšic, poslanec: (2008-02-06):
Tak budú dve kategórie ľudí, a budem o tom dlhšie hovoriť vo svojom vystúpení, ktorí z tohto budú profitovať na 99 %. Prvá najväčšia budú politici a druhá najväčšia budú páchatelia závažných trestných činov stíhaní alebo obžalovaní, alebo odsúdení. To sú dve kategórie, v prospech ktorých tento návrh vytvára tak široko koncipované právo na odpoveď.
Grendel, Gábor, podpredseda NR SR (2020-06-10):
Jedna faktická poznámka na vystúpenie pána poslanca Dostála. Pán poslanec Urban.
Kollár, Boris, predseda NR SR (2021-05-12):
Vážené pani poslankyne, vážení poslanci, na začiatok by som sa chcel poďakovať pánovi poslancovi Suskovi, že nás upozornil na túto chybu. (Potlesk.) Ďakujeme. Teraz ukončujem rozpravu v treťom čítaní a prerušujem rokovanie o tomto bode programu. Vrátime sa k tomu o sedemnástej. Ďalej prosím povereného člena ústavnoprávneho výboru poslanca Radovana Marcinčina, aby uviedol hlasovanie o návrhu uznesenia k ukončeniu núdzového stavu (tlač 487). (Hlasovanie o návrhu poslanca Národnej rady Slovenskej republiky Martina Čepčeka na prijatie uznesenia Národnej rady Slovenskej republiky k ukončeniu núdzového stavu , tlač 487.)
Laurenčík, Milan, podpredseda NR SR (2022-06-16):
Ďakujem, pán poslanec. Na vaše vystúpenie neboli faktické poznámky a keďže ste bol jediný prihlásený v rozprave, rozprava skončila, teda vyhlasujem ju za skončenú a pýtam sa, či chce k rozprave zaujať stanovisko pán navrhovateľ. Neželá si. Pán spravodajca, prosím, aby ste zároveň oznámili aj termín hlasovania o tomto návrhu zákona.
Poliačik, Martin, poslanec NR SR (2014-01-30):
Jožko, z úcty k veku nebudem reagovať na to, čo si povedal na konci svojho príspevku. Svoj názor si, ak dovolíš, ponechám. A k pánovi Jasaňovi. Vítam tú podanú ruku, zvlášť od vás, lebo my už sme si povedali niekoľkokrát svoje v tomto pléne. Takže beriem to vážne. Ja viem, že vy ste niekoľko rokov sa venovali reálnej sociálnej práci. A pri pohľade na tento problém nemám problém odložiť politické spory bokom a reálne hľadať riešenia. Budem iba nerád, ak to ostane v rovine dohody možno nás dvoch alebo nás zopár a nepremietne sa to do reálnych hlasovaní, lebo návrhy, ktoré môžu reálne zlepšiť situáciu v oblasti, o ktorej som hovoril, pravidelne do Národnej rady prichádzajú. A pravidelne sú odmietané na základe toho, kto s nimi prišiel. A ja sa pýtam, či máme ešte stále ten luxus toho času, aby sme mohli o dobrých návrhoch rozhodovať na základe toho, kto ich priniesol, a nie na základe toho, čo budú znamenať v realite. A zopakujem ešte raz to, čo som povedal. Ak si nevstúpime do svedomia všetci, ako tu sme, a nezačneme hľadať spoločne riešenie, tak už veľmi skoro môže prísť čas, keď sa len budeme pozerať na to, ako to riešenie za nás hľadá v uliciach a na poliach okolo osád niekto iný. A to je niečo, čoho by som sa veľmi nerád dožil. Ďakujem.
Šeliga, Juraj, podpredseda NR SR (2021-03-17):
Ďakujem. Vyhlasujem... Hlásite sa teraz do čoho, pani poslankyňa? (Reakcia z pléna.) Nech sa páči, reagujte.
Blaha, Ľuboš, poslanec NR SR (2022-04-29):
Ďakujem pekne. Pán poslanec Takáč, veľmi správne si poukázal na dva základné fakty v celej tejto fraške. Roberta Fica idú stíhať za pravdu o zločinoch Matoviča a Kisku, to je prvý fakt a chcú ho zavrieť do väzby za tlačovky. To je druhý fakt. Toto je taký škandál, že ja som presvedčený, že toto naozaj v dejinách demokracie neexistuje nikde. Absolútne nikde! Zavrieť niekoho do väzby, to nie je to isté, ako trestne stíhať. Preboha, už to konečne, páni kolegovia z koalície, pochopte. Trestné stíhanie bude bežať ďalej. Tu sa bavíme iba o tom, či Robert Fico smie, alebo nesmie mať tlačovky. Či smie, alebo nesmie politicky prehovárať, čo je jeho základné ústavné právo ako opozičného lídra, opozičného poslanca. Preboha, však si to uvedomte, že akákoľvek nová vláda môže prísť, vytypovať si 4-5 kľúčových rečníkov z opozície, pozatvárať ich do väzby. Pána Šefčíka necháme, samozrejme, na slobode, lebo ten je úplne v poriadku, ten tu môže tárať, koľko chce, ten nikoho nezaujíma. To isté pán Žiak, to isté pár tajtrlíkov, ale tých kľúčových rečníkov pozatvárame do väzby a budú mať zapchaté ústa, a tým pádom diskvalifikujeme celú opozíciu. Toto dneska robí táto vláda SMER-u, veď to už konečne pochopte. Veď nie je nič ľahšie, než si vymyslieť organizovanú zločineckú skupinu. Veď si z toho už robí srandu celé Slovensko. Susedské spory sú vlastne organizovanou zločineckou skupinou. Keď dneska sme počuli, že pán Lipšic je tu veľký kamarát celý život s pani Andrejuvovou, ktorá je šéfkou mandátového a imunitného výboru. No čo iné to je ako organizovaná zločinecká skupina a keď ešte aj poznajú pána Hegera, poznajú pána Matoviča, no jasná mafiánska skupina. Prečo nesedia aj oni vo väzbe? Prečo nesedí vo väzbe Heger, ktorý sa ale tentokrát už úplne vážne zaplietol s Makóm do niečoho, čo veľmi silne pripomína zločineckú skupinu, ale tam už odrazu neplatí padni, komu padni. Preboha, veríte tomu ešte?
Paška, Pavol, predseda NR SR (2012-12-13):
Pekné popoludnie, dámy a páni, otváram rokovanie 12. schôdze Národnej rady. Zvolal som ju podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov Národnej rady. Poprosím vás o prezentáciu, aby sme zistili, či sme uznášaniaschopní. (Prezentácia.) Prítomných je 117 poslancov. Konštatujem, že Národná rada je uznášaniaschopná. Overovateľmi budú pani poslankyňa Ľubica Rošková a pán poslanec Ján Mičovský, ich náhradníkmi bude pani poslankyňa Anna Vitteková a pán poslanec Jozef Viskupič. O ospravedlnenie na dnešnej 12. schôdzi požiadal pán podpredseda Ján Figeľ a páni poslanci Dušan Jarjabek, József Nagy a László Solymos. Poslanci navrhujú prerokovať jeden bod, ktorý je uvedený v pozvánke. Máte to v tlači pod č. 335 a je to návrh na prijatie uznesenia Národnej rady k nepriaznivému stavu školstva na Slovensku v kontexte prebiehajúcich udalostí a konkrétnych krokoch vlády na riešenie tohto nepriaznivého stavu. Podaný návrh uznesenia som podľa § 17 ods. 3 zákona o rokovacom poriadku pridelil na prerokovanie výboru pre vzdelanie, vedu, mládež a šport a zaslal som ho vláde Slovenskej republiky na zaujatie stanoviska. Teraz budeme hlasovať o návrhu programu 12. schôdze. Hlasujeme. (Hlasovanie.) 129 prítomných, 128 bolo za, 1 bol proti. Schválili sme program 12. schôdze. Chcem vás, dámy a páni, požiadať o súhlas s tým, aby sme o tomto programe 12. schôdze dnes rokovali až do ukončenia schôdze, to znamená včítane hlasovania o návrhu uznesenia, a to aj v prípade, ak by sa náhodou rokovanie pretiahlo po 19.00 hodine. Takže budeme hlasovať o tomto návrhu. Je súhlas? (Reakcie z pléna.) Nie. Tak budeme hlasovať. (Hlasovanie.) 129 prítomných, 78 bolo za, 12 bolo proti, 38 sa zdržalo, 1 nehlasoval. Návrh procedúry rokovania až do ukončenia programu sme schválili. Pristúpime teraz k rokovaniu. Poprosím pána poslanca Miroslava Beblavého, aby uviedol návrh skupiny poslancov. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k nepriaznivému stavu školstva na Slovensku v kontexte prebiehajúcich udalostí a o konkrétnych krokoch vlády na riešenie tohto nepriaznivého stavu , tlač 335.)
Klus, Martin, podpredseda NR SR (2019-11-29):
Ďakujem. S reakciou na faktickú poznámku pán poslanec. Pán poslanec Galek, nech sa páči.
Grendel, Gábor, podpredseda NR SR (2023-03-21):
Spravodajcom k tomuto bodu je pán poslanec Miroslav Suja z gestorského výboru pre pôdohospodárstvo a životné prostredie. Nech sa páči, pán poslanec.
Laurenčík, Milan, podpredseda NR SR (2022-03-22):
Poslednú faktickú poznámku k tomuto príspevku, pán poslanec Ondrej Ďurica.
Hort, Milan, podpredseda NR SR (2011-04-06):
Pán poslanec Pavlis bol posledný, ktorý sa prihlásil do rozpravy. A teraz ešte v rozprave na záver požiadal v súlade s § 28 o slovo pán predseda parlamentu pán Richard Sulík. Nech sa páči.
Pellegrini, Peter, predseda NR SR (2023-12-20):
Prosím, prezentujme sa a hlasujme o návrhu štátneho rozpočtu ako celku. (Hlasovanie.) Prítomných 79, za 79. (Potlesk.) Konštatujem, že sme vládny návrh zákona o štátnom rozpočte na rok ´24 schválili . (Dlhotrvajúci potlesk.) Ešte budeme pokračovať hlasovaniami, pretože s tým je ešte spojené nejaké dodatočné hlasovanie. Nech sa páči, aby uviedol ďalšie hlasovanie.
Miškov, Juraj, poslanec NR SR (2012-06-27):
V rozprave k tomuto zákonu nevystúpil žiaden poslanec, preto, poprosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre verejnú správu, poslancovi Pavlovi Abrhanovi. Nech sa páči.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 138, za 49, proti 31, zdržalo sa 56, nehlasovali 2. Konštatujem, že sme tento návrh neschválili. Ďalej prosím povereného člena výboru pre pôdohospodárstvo a životné prostredie poslanca Petra Pčolinského, aby uviedol hlasovanie o bode 49 schváleného programu, ktorým je prvé čítanie o návrhu poslancov Dostála, Ďuriš Nicholsonovej, Osuského, Zemanovej a Pavelku na vydanie zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka (tlač 1024). Nech sa páči, pán poslanec. (Hlasovanie o návrhu poslancov Národnej rady Slovenskej republiky Ondreja Dostála, Lucie Ďuriš Nicholsonovej, Petra Osuského, Anny Zemanovej a Radoslava Pavelku na vydanie zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. , tlač 1024.)
Bugár, Béla, podpredseda NR SR (2019-09-12):
Ďakujem. Teraz dávam slovo spoločnému spravodajcovi z výboru pre sociálne veci poslancovi Jánovi Podmanickému. Nech sa páči.
Šeliga, Juraj, podpredseda NR SR (2020-11-24):
Ďakujem pekne. Otváram rozpravu, do ktorej som nedostal žiadnu písomnú prihlášku. Kto sa chce prihlásiť ústne, teraz je ten čas a priestor. Ďakujem, dvaja páni poslanci. Nech sa páči, pán poslanec Kremský.
Blanár, Juraj, podpredseda NR SR (2023-09-20):
Poprosím, panie poslankyne, páni poslanci, aby ste zaujali miesta v rokovacej sále, aby sme mohli pristúpiť k zisťovaniu uznášaniaschopnosti 104. schôdze Národnej rady Slovenskej republiky. (Krátka pauza.) Vážené panie poslankyne, páni poslanci, máme desiatu hodinu piatu minútu, takže môžeme pristúpiť k opätovnému zisťovaniu uznášaniaschopnosti 104. schôdze Národnej rady Slovenskej republiky. Nech sa páči, prezentujte sa, kto je prítomný dnes na rokovaní schôdze. (Prezentácia.) Zisťujem, že sa prezentovalo 58 poslancov. Konštatujem teda, že Národná rada nie je schopná sa uznášať , a preto končím 104. schôdzu Národnej rady Slovenskej republiky. Ďakujem a dovidenia. (Rokovanie 104. schôdze NR SR sa skončilo o 10.06 hodine.) 2
Jurinová, Erika, podpredsedníčka NR SR (2015-02-03):
Pán poslanec Muňko.
Mojš, Milan, poslanec NR SR (2012-11-29):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď. Prosím, dajte hlasovať.
Pčolinský, Peter, podpredseda NR SR (2022-10-20):
Ďakujem pekne. Zaujmite svoje miesto spravodajcu. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť sa prihlásiť do rozpravy. Pán poslanec Vons, jeden prihlásený, nech sa páči, máte slovo.
Hrnčiar, Andrej, podpredseda NR SR (2017-02-14):
Reakcia na faktické poznámky – pán poslanec Dostál.